**POSTUPAK OBRANE DIPLOMSKOG RADA**

**NA SVEUČILIŠTU U ZAGREBU TEKSTILNO-TEHNOLOŠKOM FAKULTETU**

**Prilaz baruna Filipovića 28a, Zagreb, za diplomski sveučilišni studijski program**

**TEKSTILNA TEHNOLOGIJA I INŽENJERSTVO**

**1. SVRHA**

Svrha ovog postupka je opisati postupak obrane Diplomskog rada studenata pod mentorstvom nastavnika TTF-a.

**2. PODRUČJE PRIMJENE**

Ovaj postupak se primjenjuje na Sveučilištu u Zagrebu Tekstilno-tehnološkom fakultetu. Riječi i pojmovni sklopovi koji imaju rodno značenje bez obzira na to jesu li u Postupku korišteni u muškom ili ženskom rodu odnose se jednako na muški i ženski rod.

**3. POJMOVI I SKRAĆENICE**

TTF - Sveučilište u Zagrebu Tekstilno-tehnološki fakultet

Povjerenstvo - Povjerenstva za ocjenu i obranu diplomskog rada

**4. OPIS POSTUPKA**

**Predsjednik Povjerenstva:**

„Otvaram postupak obrane diplomskog rada pristupnika/ice **(ime i prezime)** pod naslovom **(naslov rada)**.

Utvrđujem da je pristupnik/ica prisutan/na, da su prisutni članovi Povjerenstva za ocjenu i obranu diplomskog rada, da je pristupnik/ica položio/la sve propisane ispite i izvršio/la sve studijske obveze predviđene nastavnim planom diplomskog sveučilišnog studijskog programa **Tekstilna tehnologija i inženjerstvo** i izradio/la diplomski rad, da je na sjednici Fakultetskog vijeća prihvaćena tema diplomskog rada i imenovan/a za mentora/icu diplomskog rada **(mentor)** te članovi Povjerenstva za ocjenu i obranu diplomskog rada **(Povjerenstvo),** da je pristupnik/ca predao/la u Studentsku referadu u za to propisanom roku četiri (4) primjerka diplomskog rada i njegovu digitalnu verziju.

Izradom diplomskog rada i njegovom javnom obranom student/ica dokazuje da je sposoban/na primjenjivati znanja stečena tijekom studija te samostalno rješavati zadatke u svojoj struci.

Kao dan obrane utvrđen je današnji dan **(datum)**.

Sada molim pristupnika/icu da pristupi izlaganju diplomskog rada, koje bi trebalo trajati najviše 30 minuta. Za vrijeme trajanja izlaganja pristupnik/ica neće biti prekidan/a. Nakon izlaganja članovi Povjerenstva će postaviti usmena pitanja pristupniku/ci. Pojedini član Povjerenstva može, u pravilu, postaviti najviše pet pitanja.“

*Pristupnik/ica pristupa izlaganju i nakon toga odgovara na pitanja članova Povjerenstva.*

Naputak:

*Predsjednik poziva i ostale nazočne da postave pitanja.*

*Nakon što je pristupnik/ica odgovorio/la na postavljena pitanja, članovi Povjerenstva za ocjenu i obranu diplomskog rada se povlače na vijećanje.*

*Nakon vijećanja, Predsjednik čita odluku Povjerenstva:*

**Predsjednik Povjerenstva:**

**„**Na osnovi pokazanog znanja na obrani DIPLOMSKOG RADA Povjerenstvo je donijelo zaključak da je pristupnik/ica **(ime i prezime)** obranio/la rad s ocjenom . Prema tome, Povjerenstvo u ime Sveučilišta u Zagrebu Tekstilno-tehnološkog fakulteta priznaje pristupniku/ici sposobnost i spremu za akademski naziv

**magistar/magistra inženjer/inženjerka tekstilne tehnologije i inženjerstva**

**smjer: a) Projektiranje i menadžment tekstila**

 **b) Tekstilna kemija, materijali i ekologija**

 **c) Odjevno inženjerstvo**

 **d) Industrijski dizajn tekstila**

 **e) Industrijski dizajn odjeće**

Studentu/ici koji/a je položio/la diplomski ispit obranom diplomskog rada izdati će se na promociji diploma i dopunska isprava o uspjehu na studiju (*diploma supplement*) koja sadrži detaljnije informacije o položenim ispitima, ocjenama, ECTS bodovima i stečenim kompetencijama. Čestitamo!“

Naputak:

*Postupak obrane traje do 60 min.* *Mentor se osim na zapisnik mora potpisati u indeks (ako postoji) i unijeti ocjenu kao i na obrazac Potvrda o izvršenim obvezama studenta prije i nakon obrane završnog/diplomskog rada (OB-107/2) te se svi članovi Povjerenstva trebaju potpisati u zapisnik i indeks ispod žiga.*

*Jedan primjerak rada koji sadrži CD je potrebno nakon obrane ostaviti u Knjižnici Fakulteta za arhivu TTF-a.*

**5. PRIMJENJIVI DOKUMENTI**

Pravilnik o Diplomskom radu na diplomskom sveučilišnom studiju na Sveučilištu u Zagrebu Tekstilno-tehnološkom fakultetu

**6. REFERENTNI DOKUMENTI**

OB-107/2 Potvrda o izvršenim obvezama studenta prije i nakon obrane završnog/diplomskog rada

U Zagrebu, 8. siječnja 2020.

Revizija/1

U Zagrebu, 20. rujna 2020.

U ime Odbora za nastavu TTF-a

Prof. dr. sc. Antoneta Tomljenović, prodekanica za nastavu